

**Forslag 1**

Fagforbundet avdeling 208 Oslo og omegn vaktmesterforening vedtok på årsmøtet 16.01.2024 å legge seg ned som fagforening og overføre medlemmene, aktiva og pasiva til Teknisk Fagforening Oslo. Vedtaket skal behandles av fylket oslo for så å behandles i forbundsstyret.

Blir vedtaket godkjent i disse to organene vil overføringen bli gjennomført.

Oslo og omegn vaktmesterforening vil da bli en klubb i Teknisk Fagforening Oslo.

For at en slik overføring og fusjon skal lykkes vil det være naturlig at de blir representert i fagforeningsstyret og alle seksjoner, utvalg og valgkomite som Teknisk Fagforening Oslo har.

Det er gjeldene avtaler som må gjennomgås opp mot våre avtaler. Samtidig må deres tradisjoner få innpass og vi må lære av hverandre.

Oslo og omegn vaktmesterforening har med seg avtale om fortrinnsrett på feriehytte som Teknisk Fagforening Oslo skal være lojale til.

**Forslag til vedtak:**

Styret får fullmakt til å oppnevne representanter i styret, seksjoner og utvalg.

Styret får fullmakt til å revidere budsjett ut ifra inntekter og utgifter Oslo og omegn vaktmesterforening tar med seg.